Karsavos savivaldybė
Karsavos savivaldybė (latv. Kārsavas novads) – buvęs administracinis vienetas rytų Latvijoje, Latgaloje. Administracinis centras – Karsava. Savivaldybė sudaryta 2009 m. reformos metu iš Ludzos rajono dalies. Buvo suskirstyta į 1 miestą (Karsavą) ir 5 valsčius: Goliševos, Malnavos, Mėrdzenės, Mežvidų, Salnavos. Po 2021 m. administracinės-teritorinės reformos panaikinta, prijungta prie naujos Ludzos savivaldybės.